
Paraméterválasztás hatása additív gyártással készített Ti-6Al-4V próbatestek gyártási idő csökkenésére és legfontosabb mechanikai tulajdonságaira

Az additív gyártás napjainkban egy igen meghatározó gyártási eljárás, rengeteg lehetőséggel
és kiaknázatlan területtel. Ezen belül is az SLM (Selective Laser Melting) technológia, amivel
a dolgozat keretein belül bővebben foglalkozom, kivállóan alkalmazható orvosi
implantátumok gyártására Ti-6Al-4V felhasználásával, valamint a repüléstechnika potenciális
alapanyaga kis sűrűsége miatt.
A dolgozatomban ilyen, Ti-6Al-4V porból SLM technologiával készített próbatestek
vizsgálatával foglalkozom, melyek különböző gyártási paraméterekkel készültek a gyártási
idő csökkentése érdekében, majd szakítóvizsgálatot végeztem rajtuk egy tanszéki kutatási
projekt keretében. A mérések eredményei alapján megvizsgáltam, hogy a változtatások
mennyiben befolyásolták a próbatestek mechanikai jellemzőit, ill. értelmezem az
eredményeket az anyagszerkezeti jellemzők és a gyártáskori termikus előélet függvényében.
Az így kapott legjobb beállításnál a maradó feszültségeket és a gyártási idő változását is
megvizsgálom, hogy így tudjam bizonyítani, hogy a változtatások megfelelnek-e az
elvárásoknak, és kisebb mechanikai tulajdonságváltozások mellett valóban csökkenthető a
gyártáshoz szükséges idő.



